คนบอกว่าชาเขียวร้านนี้ของญี่ปุ่น เลยต้องมาลอง ก็สั่งเมนู Mango Kanten Parfait 70 บาท นั่งรอๆ แล้วพนักงานก็เรียกมารับ

หน้าตาสวยงามดีค่ะ จะเป็นซอฟท์ครีทชาเขียวด้านล่างเป็นวุ้นมะม่วง ด้านบนโปะด้วยถั่วแดงกวน และชิระทะมะโกะ(แป้งกลมๆสีขาว) แล้วราดซอส Kokuto ถ่ายสักพัก เริ่มละลายเลยทานดีกว่านะคะ

- ซอฟท์ครีมรสนุ่มดีค่ะ แต่เราว่าชาเขียวยังไม่เข้มข้น และหวานเกินไป แต่ซอส Kokuto มีรสขมนิดๆ เลยช่วยตัดหน่อย
- ถั่วแดงกวนหวานนิดๆ บดละเอียดดี อร่อยค่ะ แต่ทานรวมกะชาเขียว หวานไปเลย
- ชิระทะมะโกะ แป้งก้อนกลมๆ สีขาวเหนียวหนุบ อร่อยดีค่ะ
- วุ้นมะม่วง บางชิ้นหวานหอม บางชิ้นเปรี้ยวซะ แต่ส่วนตัวว่าถ้าเป็นทะม่วงเลยน่าจะอร่อยกว่า พอเป็นวุ้น มันดูแปลกๆและทำให้จืดลงค่ะ

โดยส่วนตัวถ้วยนี้เฉยๆค่ะ ชอบซอฟท์ครีมชาเขียวร้านอื่นที่เคยทานมากกว่า อาจจะเพราะเราชอบชาเขียวขมนิดๆด้วยมั้งคะ แต่ถ้าใครแวะมา ก็มาลองทานนะคะ เห็นคนสั่งเครื่องดื่มเยอะเลยค่ะ คิดว่าวันหลังจะมาลองเครื่องดื่มมั่งค่ะ